TAREKHE YA WANAVYUONI WA ZANZIBAR 


SAYYID AHMAD BIN HAMID MANSAB 
AAL SHEIKH ABUBAKAR BIN SALIM 
(1928 AD — 1977 AD) 


SAVVID AHMAD BIN HAMID MANSAB IBNI 
SHEIKH ABUBAKAR BIN SALIM 


Jina lake 


Sayyid Ahmad bin Hamid bin Ahmad (Mansab) bin Ali Itibari 
bin Mwinvi Mkuu Sultan Ahmad bin Ali Al-Husevniv, nasabu vake 
imefika kwa Sheikh Abubakar bin Salim na kupitia kwa Habib 
Abdulrahman Saggaf na kuungana kwa Imam Faqihul Muqaddam 
hadi kufika kwa Mtume rehma na amani ziwe juu vake. 


Wazee wake 


Savvid Ahmad Hamid ametokana na wazee watukufu, baba 
vake Savvid Hamid Mansab alikuwa mwanachuoni mkubwa wa 
kupigiwa mfano. 


Kuzaliwa na kulelewa kwake 


Amezaliwa mwaka 1928 AD sawa na mwaka 1346 AH 
takriban katika mji wa Zanzibar Afrika Mashariki. 


Alilelewa na wazazi wake wawili na kupata malezi mazuri 
pamoja na kusomeshwa masomo va Sekula na va dini kwa walimu 
mbalimbali. 


Kusoma kwake hadi kwenda Tareem Hadhramout 


Savvid Ahmad bin Hamid alibahatika kupata msingi wa 
masomo va dini kutoka kwa wanavvuoni tofauti waliokuwepo 
zama hizo. Alisoma kwa baba vake mzazi ambae alikuwa miongoni 
mwa wanachuoni wakubwa pamoja na kusoma Ukutani na kwa 
mashekhe wengine. Pia alipata msingi mzuri wa masomo va 

Sekula na kumaliza ("O" Level) katika skuli za Serikali (Government 
school) na kufaulu mitihani ya Cambridge, kwa wakati huo ilikuwa 
ni daraja kubwa mtu kuifikia. 


Baada ya kumaliza masomo va. skuli alitaka kujiunga 
Makerere chuo kikuu cha Uganda na hadi kukubaliwa lakini baba 
yake akaamuwa kumpeleka Hadhramout akasome zaidi masomo 
ya dini. 

Sayyid Ahmad Hamid alijiunga Ribat ya Tareem akiwa na umri 
wa miaka 22 takriban. Alifika Tareem katika mwezi wa Shaaban 
mwaka 1368 AH na kuanza masomo yake na kudumu kwa kipindi 
cha miaka kumi (10) bila ya kurudi kwao. 


Alipokuwa Ribat alisoma kwa mashekhe wengi sana kuanzia 
kwa vijana hadi kwa watu wazima, kutokana na uhodari wake 
alifikia kusoma mpaka vitabu vikubwa kwa mashekhe wakubwa 
akishirikiana na maustadhi wake. 


Sayyid Ahmad Hamid alirudi kwao Zanzibar mnamo mwezi wa 
Rajab mwaka 1378 AH sawa na mwaka 1959 AD takriban akiwa 
amejaa elimu katika Fati tofauti. 


Miongoni mwa mashekhe zake wa Zanzibar: 


1. Habib Omar bin Ahmad bin Sumeit. 

2. Sayyid Hamid bin Mansab ibn Sheikh Abubakar bin Salim. 
3. Sheikh Suleyman bin Muhammad Al-Alawy. 

4. Sheikh Abubakar bin Abdallah Bakathir. 

5. Sayyid Ahmad bin Husein ibn Sheikh Abubakar bin Salim. 
6. Sayyid Alwy bin Abdul-Wahab Jamalu-leyl. 


Baadhi ya mashekhe zake wa Hadhramout: 


1. Habib Alwy bin Shihab. 

2.Habib Abubakar bin Muhammad Sirriy. 

3. Habib Muhammad bin Salim bin Hafiidh. 

4. Sheikh Salim bin Said Bukeyyir. 

5. Sayyid Hassan bin Abdallah Shatrv (wakati huo akiwa kijana). 

6.Savvid Abdul-qadir bin Abdulrahman Al-Juneyd (baadae 
wakawa wanasoma pamoja kwa mashekhe wakubwa). 


Kazi alizofanya na kusomesha kwake 


Sayyid Ahmad Hamid aliporudi kutoka masomoni 
Hadhramout alianza kusomesha chuo cha Muslim Academy 
(Maahad Islamiv ya Zanzibar) iliyokuwepo Forodhani mjini 
Unguja, wakati huo Maahad Islamiy iliongozwa na Mudir wake 
Sayyid Omar Abdallah (Mwenye Baraka). 


Aliendelea kusomesha hapo hadi Maahad ilipofungwa 
mnamo mwaka 1964 AD akasomesha skuli ya Vikokotoni (Arabic 
speaking) na baadae alisomesha skuli ya Kidutani (Taasisi ya 
Kiswahili na lugha za kigeni). 


Kilipofunguliwa chuo cha Kiislamu cha Mazizini mwaka 1972 
AD, Sayyid Ahmad Hamid alikuwa ni miongoni mwa walimu wa 
mwanzo bali pia alikuwa katika safu ya Uongozi. Mwalimu mkuu 
wakati huo alikuwa Sheikh Mussa Makungu na yeye Sayyid 
Ahmad Hamid akawa naibu wake na aliendelea na kazi hiyo hadi 
kufariki kwake. 


Ama kwa upande wa darasa za misikitini Sayyid Ahmad bin 


Hamid alikuwa na darsa nyingi, takriban alisomesha kila siku baina 

ya Maghribi na Isha katika Msikiti wa Ijumaa wa Forodhani msikiti 
ambao alikuwa akidarasisha baba yake Sayyid Hamid Mansab. Pia 
alikuwa anasalisha na kutoa khutba za Ijumaa hapohapo msikiti 
wa Ijumaa wa Forodhani. 


Kwa upande wa darasa za mwezi wa Ramadhani alikuwa 
akisomesha msikiti Gofu baada ya kufariki baba yake. 


Sheikh Suleyman Al-alawy wakati yupo Dar es Salaam 
anauguwa alimtaka Sayyid Hamid Mansab adarasishe Ramadhani 
Msikiti Gofu na pindi akidharurika adarasishe mwanawe Sayyid 
Ahmad bin Hamid. Sayyid Hamid Mansab alipoanza darsa hiyo 
siku ya Ijumaa Ramadhani mosi ya mwaka 1385 AH sawa na 
tarehe 25/12/1965 akafariki dunia hapo hapo msikitini wakati wa 
Laasiri akiwa darasani, na baada ya mazishi akashika darasa 
mwanawe Sayyid Ahmad bin Hamid. 


Sheikh Suleyman Al-Alawy aliporudi katika matibabu yake 
aliendelea na darasa za Ramadhani mpaka kufariki kwake mwaka 
1970 AD na baadae akaendeleza Sayyid Ahmad bin Hamid 
Mansab hadi kuaga kwake dunia. 


Wanafunzi wake 


Sayyid Ahmad Hamid aliwasomesha watu wengi sana wa kila 
namna nayo inatokana na kusomesha sehemu nyingi katika uhai 
wake. Wapo wanafunzi wa Muslim Academy, chuo cha Kiislamu, 
Skuli, darsa za Msikitini, aidha baadhi ya waliokuwa wakidumu 
kwenye darsa zake ni pamoja na wale aliosoma nao Sekondari 
kama Hajji Yusuf Mshangama na Bwana Ahmed Abubakar 
Bwamzee na wengineo. 


Wengi wa vijana waliobahatika kusomeshwa na bwana huyu 
wapo hai katika zama tulizonazo, kila mmoja ameinukia na fani 
yake kulingana na umahiri alionao, bali wengine ni 
wafanyabiashara, walimu, watendaji maofisini nakadhalika. 


Wapo wengine wameinukia kuwa ni Mashekhe na wengine 
ni viongozi wanaotegemewa. 


Miongini mwa wanafunzi wake: 


1.Sheikh Bwanakheir Hassan. 

2. Bwana Said Ilyas. 

3. Maalim Abdalla Bakathir. 

4.Sheikh Mohammad Mlamali. 

5. Bwana Abdul-Hamid (wa Agriculture). 

6. Bwana Kassim Zaharani. 

7.Sheikh Imamu (aliyekuwa akilelewa nyumbani). 
8. Sayyid Harub bin Abdallah Al-Busaid. 

9. Bwana Ahmad Muhammad Abubakar (Sungura). 
10. Sayyid Ahmad Abadalla Shatry. 

11. Sheikh Ali Hemed Jabir (Maalim Aliyan). 

12. Sayyid Shihab bin Hassan Sheikh. 

13. Sheikh Khamis Abdulhamid. 

14. Sayyid Muhammad Abbas Jamaluleyl. 

15. Sheikh Ahmad Himid Mbaye. 


Na wengi wengineo. 


Tarika yake na Madhehebu yake 


Sayyid Ahmad bin Hamid alikuwa na Aqida va Ahli-Sunna 
Waljamaah, akifuata Madhehebu ya Imam Shafii na Tariga yake ni 
ile ya babu zake ya Aal Baalawv. 


Hadhi yake 


Sayyid Ahmad Hamid aliporudi masomoni nchini 
Hadhramout alianza kusomesha akishirikiana na baadhi ya 
mashekhe zake, lakini haikupita miaka mingi mashekhe zake 
wengi walifariki hivyo ikawa yeye ndie anaerejewa kielimu na 
kutangulizwa katika Majlisi za kheri pamoja na kuwa na umri 
mdogo. 


Sifa zake 


Sayyid Ahmad bin Hamid aikuwa na sifa nyingi nzuri ambazo 
zilipelekea kukubaliwa na watu wa kheri, alisifika na ujasiri, upole, 
usikivu, usaidivu, mwenye hikma, akiwapenda wanafunzi, fasaha 
anapodarasisha au anapotoa mawaidha, mwenye unyenyekevu 
(Tawadhui), mwenye adabu nyingi kwa mashekhe zake. 


Sayyid Ahmad Hamid alikuwa anajuwa Kiingereza vizuri hadi 
baadhi ya matajiri walimuomba awasomeshe watoto wao 
Kiingereza alipokuwa Tareem na watampa ujira mkubwa wa 
fedha lakini alikataa kwa lengo la kuchunga heshima ya mashekhe 
waliomtangulia na heshima ya mji wa Tareem. na sifa nyenginezo. 


Kufariki kwake 


Sayyid Ahmad Hamid alifariki siku ya Jumapili tarehe 21 
Rabiul Aakhar 1397 AH sawa na tarehe 10/4/1977 AD akiwa na 
miaka 52 takriban na kuzikwa pembeni mwa alipozikwa baba yake 
katika kiunga cha Makaburi yaliyopo Ukutani mjini Unguja. 


Familia yake 


Sayyid Ahmad bin Hamid alipofariki aliwacha kizuka mmoja 
Bi Amina bint Sayyid Ali Al-Maarouf (Bi Koko), bibi huyu alikuwa ni 
mja wa kheri na alipata malezi kutoka kwa Habib Omar bin 
Sumeit. 


Sayyid Ahmad bin Hamid hakujaaliwa kupata mtoto hadi 
kufariki kwake. Pia aliwaacha ndugu zake kwa baba mmoja ambao 
watatu wanaume Sayyid Muhammad, Sayyid Saleh na Sayyid 
Husein na ndugu wawili wakike. 


Rejea: 
1. Kitabu "Baadhi ya Wanavyuoni wa Afrika ya Mashariki" Sheikh 
Abdalla Saleh Farsi. 


2. Kitabu "Ugudul-Jaahizah" Sayyid Abdulqadir Al-Junevd. 
3. Baadhi ya wanafamilia na wanafunzi wake. 


Maahad Juneyd Islamiy 


Kitengo cha Bahthi na Utafiti 
+255 777 878 047 — Zanzibar 


